**Kiekvienos savaitės dienos maldos, apmąstant ateinančio sekmadienio Evangeliją**

**nuo vasario 17 d. pirmadienio iki vasario 23 d. sekmadienio, 2020**

**►link 7 sekmadienio**

** Kaip melstis viltingai (4/4)**

**Į kairę**: pasistengsiu suvokti, jog viskas tiek kairėje, tiek dešinėje atrodo panašiai, bet ir labai skirtingai: rankos miklumas ne toks pat, o ir pirmenybė kelyje. Argi kiekvienas mūsų neturi savo „kairiosios“ pusės, tai yra, silpnos, nepatogios, neryžtingos, neapibrėžtos, drebančios. Suvoksiu savo, o ir kiekvieno, silpnumą, prašysiu Viešpaties Jo pagalbos.

 **Namie**

Mano aplinkoje, be abejo, yra žmonių, kuriuos sunku priimti, negalime pakęsti net ir tų, kurie mums visai nepadarė nieko blogo. Artimų žmonės šeimoje, tų, kuriems esu įsipareigojęs, artimų žmonių darbe ar artimų, kuriuos sutinku laisvalaikiu. Skirkime laiko ir tą permąstykime. Sudarykime sąrašą tų, su kuriais sunkiausia sugyventi, ir kuriems jaučiu antipatiją. Išsirinkime žmogų, link kurio trokštu žengti žingsnį su Dievo malone. Užrašykime jo vardą, kad kasdien apie jį mąstytume, padėkime šį popieriaus lapą matomoje vietoje, kad nepamirštume jo per visą savaitę. Nagi, drąsos! Turime savaitę bandymui eiti link jo.

**Melstis pasaulio širdyje su popiežiumi Pranciškumi**

Melskimės, kad krikščionys, kitų religijų išpažinėjai ir visi geros valios žmonės stiprintų pasaulyje taiką ir teisingumą.

**„O aš jums sakau“** Mt 5, 39



**Žodis, kuris viską verčia aukštyn kojom**

Tai, ką sako Jėzus, gali mus apstulbinti: tai prieštarauja mūsų įpročiams ir įstatymams. Kas iš mūsų sutinka atsukti kitą skruostą antausiui, duoti daugiau nei reikalauja teisingumas, „suprasti“ skolininką ir jam duoti tai, ko jis prašo, ir visų sunkiausia – mylėti savo priešus?

Taip, iš tikrųjų, kas? Jėzus pradeda nuo to, ką žinome, nuo to, ką esame įpratę daryti; ir Jis viską pakeičia. Jis siūlo žvelgti kaip Jis: turėti „Tėvo Sūnaus“ žvilgsnį.

Esame kviečiami į tobulumą, ne būti geriausi, bet ne tik savo jėgomis ir savo silpnumu tapti panašais į Jėzų, į „Tėvo Sūnų“.

Gavėnia yra mūsų vartai; proga tam įsipareigoti, klausantis: „O aš jums sakau“.

Marie-Bernadette Caro, KG bendruomenė

**Nuo vasario 17 d. pirmadienio iki vasario 23 d. sekmadienio, 2020**

**►link 7 sekmadienio**

**Evangelija pagal šventąjį Matą (Mt 5, 38- 48)**

|  |
| --- |
| Jėzus kalbėjo savo mokiniams: „Jūs esate girdėję, jog buvo pasakyta: 'Akis už akį ir dantis už dantį.' O aš jums sakau: nesipriešink piktam [žmogui], bet jei kas tave užgautų per dešinį skruostą, atsuk jam ir kairįjį. Jei kas nori su tavimi bylinėtis ir paimti tavo marškinius, atiduok jam ir apsiaustą. Jei kas verstų tave nueiti mylią, nueik su juo dvi. Prašančiam duok ir nuo norinčio iš tavęs pasiskolinti nenusigręžk. „Jūs esate girdėję, jog buvo pasakyta: 'Mylėk savo artimą' ir neapkęsk priešo. O aš jums sakau: mylėkite savo priešus ir melskitės už savo persekiotojus, kad būtumėte savo dangiškojo Tėvo vaikai; jis juk leidžia savo saulei tekėti blogiesiems, siunčia lietų ant teisiųjų ir neteisiųjų. Jei mylite tik tuos, kurie jus myli, ką gi užsitarnaujate? Argi taip nesielgia ir muitininkai? Ir jeigu sveikinate tiktai savo brolius, ką gi ypatingo nuveikiate? Argi to nedaro ir pagonys? Taigi būkite tokie tobuli, kaip jūsų dangiškasis Tėvas yra tobulas“. |

**Pirmadienis 17 d. Teisingumas**

Prieš apmąstydamas seriją Jėzaus išvardytų antitezių, sustosiu prie pirmosios Jo duotos elgesio normos. Ji iš Senojo Testamento (Išėjimo ar Kunigų knygos). Randame jų pėdsakų Hamurabi kodekse (teksto data 1750 metai prieš JK!) Jos plačiai žinomas keršto įstatymo vardu, skirtos reguliuoti visuomenės gyvenimą pagal logiką, kuri vadovaujasi atkuriamu teisingumu, *proporcijos išlaikymu*. Ir tai neblogai, palyginus su chaosu, kurį lemia įstatymo nebuvimas. Šiandieną teisingumas nieko kito nesiekia: būti teisingam, ištaisyti klaidas proporcingai. *Dėkosiu už teisingumo institucijas, įstatymo numatytą vyrų ir moterų tarnavimo visuomenei nuostatą.*

**Antradienis 18 d. Jėzus yra Įstatymas**

Verta sustoti prie „O aš jums sakau“, ką šioje ištraukoje perskaitau su kartus. Sulaužymas to, kas buvo anksčiau, priklauso asmeniui, žmogui Jėzui. Tai nėra naujos elgesio normos arba taisyklės, kurias ketinama sukurti, jos susijusios su šiuo Jėzumi, apie kurį Evangelija sako, jog Jis „mokė ne kaip jų Rašto aiškintojai, bet kaip turintis galią“. Jo mokymas nėra kalbos, bet žodis, paskelbtas kūniško žmogaus, gyvenančio tarp žmonių. *Jėzau, būk mano mokytojas ir draugas.*

**Trečiadienis 19 d. O kokia mano logika?**

Antausis, apsiaustas, kelionė, skolinimas: nebūtina išvardyti visų pavyzdžių; pasirinksiu situaciją, kurią greičiausiai pats patyriau. Kiek esu pasirengęs šioje konkrečioje situacijoje peržengti abipusiškumą? Jėzus mane kviečia viršyti šią proporcingumo logiką, kuri valdo pasaulį. *Įsigilinsiu: kiek jau nukeliavau, kur norėčiau dar nukeliauti. Jei suvokiu, jog abipusiškumą sunku peržengti, nekaltinsiu savęs ir pavesiu Jėzui tolimesnį savo kelią, pasitikėdamas malone, kurią Jis man teikia apsčiai.*

**Ketvirtadienis 20 d. Kolektyviškumas**

Ši didžiulė malonė ateina iš Tėvo, kuris „leidžia savo saulei tekėti blogiesiems ir geriesiems“, kai žmonės kuria savo „gyvenimą drauge“ pagal principą supriešinant mes/jie. Argi Froidas nesakė, jog „visada galima meilės ryšiais suvienyti vienus ir kitus, daugybę žmonių su viena sąlyga, kad turėsime priimti smūgius“. *Viešpatie, leisk man tikėti kitokiu nei abipuse atskirtimi pagrįstu bendruomenės sukūrimu.*

**Penktadienis 21 d. Tobulumas**

Mūsų ištrauka baigiasi: „būkite tokie tobuli“ . Tobuli kaip Tėvas. Na, niekas neatskleidžia Tėvo, tik Sūnus, Jėzus. Tobula meilė nėra ideali abstrakcija; ji pasireiškia žmoguje, kuris nuėjo į mirtį, atleisdamas jos vykdytojams. *Viešpatie, leisk man dalytis Jėzaus jausmais, mintimis, džiaugsmais, skausmais: leisk, kad elgčiausi kuo panašiau į Jį.*

**Šeštadienis 22 d. Petro pavyzdys**

Evangelijos „programa“ reikli. Kvietimas, kuriuo į mane kreipiasi Jėzus, yra asmeninis; į jį atsakysiu savo priemonėmis. Šis atsakas yra mano, kuris buvau pakrikštytas. Šiandieną Bažnyčia švenčia šventojo Petro Sostą; Jėzus patikėjo apaštalui savo tautos vadovavimą, liudydamas, jog pasitiki juo žmonėms suorganizuoti. *Realiai žvelgdamas į Bažnyčios klaidas, nepaisydamas nieko, galiu dėkoti už šias institucijas, atsakingas už Gerosios Naujienos platinimą.*

**Sekmadienis 23 d. Kokia išmintimi norime gyventi?**

Skonėkimės tuo, ką reiškia išmintis pagal Dievą, net jei tai reiškia kvailumą pasaulio akyse. Nes tai trikdo mūsų konfortą, nežinome, ką daryti su Jėzaus meilės žinia, ją dėliojame bibliotekose tarp ezoterikos ir budizmo išminties, pavyzdžiui. Esame kviečiami tapti „šventais“ (pirmasis skaitinys), „tobulais“ (Evangelija), esame, kaip sako šventasis Paulius korintiečiams, „Kristaus“. Prisiminkime, kad Bažnyčioje taip dažnai esame gundomi jas suskaldyti į mažas konkuruojančias bažnyčias pagal dvasingmą, judėjimą, vyskupą, kaip ir mūsų protėviai esame raginami sakyti: „Viskas yra jūsų: ar Paulius, ar Apolas“.

**Asmeniniai užrašai, maldos intencijos ..........................................................................................................................................................................................................................................................................................................................**.**....................................................................................................……………………………………………………….............................................................................................................................................................................................................................................................................................................................................................**

(Parengta pagal Šv. Ignaco Lojolos dvasingumo bendruomenės leidinį: www.versdimanche.com)